وکیل قزوینلی فارسلاشمیش بیر تورکایدی.
وکیل قزوینلی فارسلاشمیش بیر تورکایدی.
مزه ددهمی یاندیردی / سید حیدر بیات
۱۵ دوندوران, ۱۳۸۶, ۰۰:۱۹
کئچن آخشام آقای عظیمینین یئنی حوکمونه عایید وکیل آردینجا گئتمیشدیک. وکیل قزوینلی فارسلاشمیش بیر تورکایدی. بیزیمله بحثه گیردی. نهلر دئدی هله قالسین. آمما بیر سؤزو داها شاهکار ایدی. دئدی کی « بیر یول ختم مجلسیمیزده مداح مندن سوروشدو تورکو اوخویوم دئدیم اوخو. بلی بیزیم کی تورکو ایله موشکولوموز یوخ». دئدیم: «شاهکار ائدیبسن دوغرودان، بیر تورک بوتون اوخودوغو کیتابلار فارسجا، دانیشدیغی دیل فارسجا، اؤزو، اوشاقلاری و خانیمی فارسجا دانیشیر آنجاق بیر دؤنه تورکجه مرثیهیه قولاق آسیب! بهبه! بوندان شاهکار ایش تاپیلار می؟» و منیم یئریم بورا دئییل دئیه دوروب ائشیگه چیخدیم.
باشقا بیر یولداش دا بیزیمله گلمیشدی. او دئدی: «بو وکیله وئرسهلر حاج آقانین جزاسینی ایکی قات آرتیرار دئیر بیر ایل آزدیر.»
دوز دئییردی. ائله بیل یئنه وکیلدن قاضییا پناه آپارمالیییق. او نئجه دئیرلر بیریسینین مزهسی بیباریمیش، هر ایچدیکده بیر آز بیبار آتیرمیش آغزینا زهرمارین آجیسینی آلسین، سونرا گؤرر مزه شرابدان داها آجیدیر، یاندیریب تؤکور، چیغیرار: شاراب وئر، مزه ددهمی یاندیردی.
یازیدان سونرا:۱.
بو ماجرانی گؤرندن بری دهیرلی وکیلیمیز، صالح کامرانییا اورهییمده ساغ اول دئدیم.
۲. آقای عظیمییه عایید خبری بورادا اوخویا بیلرسیز
http://www.oyrenci.com/News.aspx?newsId=1411
azb_Arab azb_Arab pes_Arab kas_Arab azb_Arab azb_Arab azb_Arab azb_Arab azb_Arab azb_Arab zho_Hant